NaiveNeuron/SloPal huggingface dataset:
Šipoš, Michal, poslanec NR SR (2022-11-29):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet, výberu pre verejnú... výboru pre verejnú správu a regionálny rozvoj a výboru pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2023 a v gestorskom výbore do 30. januára 2023 od prerokovania návrhu zákona v Národnej rade v prvom čítaní.
P. Paška, predseda NR SR: (2008-02-14):
A poprosím teraz pána ministra kultúry, aby nám v druhom čítaní odôvodnil vládny návrh zákona o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov , je to tlač 439.
Fronc, Martin, poslanec NR SR (2013-03-13):
Áno, pán poslanec Lipšic, len keď sa vrátite do minulosti, zistíte, že postupne sa ten zoznam rozširoval, že tam trebárs nebola Horská služba alebo podobne. To je prvá poznámka. A druhá poznámka je, ide o výkon povolania, čo všetko tí ľudia robia a jednoducho zákonom sa presunuli na nich kompetencie a výkon veľmi podobný tomu, čo robí poriadková polícia, a pritom sa na nich opomenulo. Ja nemyslím, že to, čo navrhujete a jak to vidíte vy, že to je v poriadku, ale som ochotný o týchto veciach diskutovať. Ak neprejde aj ten pozmeňujúci návrh, ja si myslím, že minimálne by mali politici uvažovať o hľadaní riešenia aj pre obecných policajtov. Ďakujem.
Jurinová, Erika, podpredsedníčka NR SR (2012-10-25):
Dobre, takže pán poslanec si to rozmyslel. Tak opäť teda budem apelovať naozaj už len v závere na vládnych poslancov alebo možno na pána ministra, aby aspoň, je mi jasné, že väčšina z tých pozmeňujúcich návrhov sú v tejto chvíli zbytočné, lebo rozhodnuté už zrejme je, ale predsa len, možno že ešte taká malá iskrička nádeje je, že porozmýšľajú aspoň nad niektorými z nich. Verím, že majú opodstatnenie v tomto Zákonníku práce. Ďakujem pekne.
Pellegrini, Peter, predseda NR SR (2015-04-22):
Pán poslanec Kadúc s reakciou na faktické poznámky.
Mikuš, Jozef, poslanec NR SR (2014-12-10):
Pán predseda, dajte hlasovať o tom, že Národná rada sa uzniesla, že podľa 73 ods. 3 písm. c) zákona o rokovacom poriadku prerokuje uvedený návrh zákona v druhom čítaní.
Šimečka, Michal, podpredseda NR SR (2024-01-08):
Ďakujem veľmi pekne. Pán poslanec Prostredník.
Sárközy, Irén, poslankyňa NR SR (2019-06-27):
Ďakujem pekne za slovo. V rozprave k uvedenému vládnemu návrhu zákona nevystúpil nikto a neboli podané žiadne pozmeňujúce a doplňujúce návrhy. Budeme teda hlasovať o pozmeňujúcich a doplňujúcich návrhoch zo správy ústavnoprávneho výboru. Dajte, prosím, hlasovať spoločne o bodoch 1 až 9 s odporúčaním gestorského výboru schváliť.
Figeľ, Ján, podpredseda NR SR (2013-05-31):
Ďakujem pekne za tieto výmeny. Chcem sa spýtať... Vyhlasujem všeobecnú rozpravu za skončenú a chcem sa spýtať navrhovateľa, či sa chce vyjadriť. Je tomu tak. Nech sa páči.
Laššáková, Jana, poslankyňa NR SR (2016-10-21):
Ďakujem pekne za slovo, vážený pán podpredseda. Panie poslankyne, páni poslanci, dovoľte, aby som vás informovala o prerokovaní uvedeného návrhu zákona v Ústavnoprávnom výbore Národnej rady. Národná rada uznesením č. 200 zo 14. septembra 2016 pridelila návrh zákona na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie v druhom čítaní. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Ústavnoprávny výbor návrh zákona prerokoval a odporúčal ho Národnej rade uznesením č. 86 z 21. októbra 2016 schváliť. Z tohto uznesenia ústavnoprávneho výboru nevyplývajú žiadne pozmeňujúce a doplňujúce návrhy. Ústavnoprávny výbor ako gestorský výbor odporúča Národnej rade Slovenskej republiky návrh zákona schváliť. Správa ústavnoprávneho výboru o prerokovaní návrhu zákona bola schválená uznesením ústavnoprávneho výboru č. 87 z 21. októbra 2016. Týmto uznesením ma výbor zároveň poveril, aby som na schôdzi Národnej rady o výsledku rokovania výboru a pri rokovaní o návrhu zákona predkladala návrhy v zmysle príslušných ustanovení zákona o rokovacom poriadku Národnej rady Slovenskej republiky. Keďže ako poverená spravodajkyňa mám splnomocnenie, aby som predkladala návrhy, a vzhľadom k tomu, že spoločná správa bola prijatá dnešného dňa a v zmysle § 81 zákona o rokovacom poriadku môže sa o zákone rokovať až po uplynutí 48 hodín od zverejnenia spoločnej správy, pokiaľ Národná rada hlasovaním nerozhodne inak, poprosím, pán podpredseda, aby sme hlasovaním rozhodli o tom, že budeme rokovať o návrhu zákona.
Sopko, Miroslav, poslanec NR SR (2017-05-18):
Ďakujem za slovo, pani predsedajúca. Ja len v krátkosti. Si myslím, že daný návrh pána poslanca Žarnaya je reakciou na stav, aký momentálne na Slovensku mnohí z nás vidia. Naozaj tie medializované prípady sú len vrcholom ľadovca. Ale z tohto miesta by som chcel vyzvať aj všetkých riaditeľov škôl, ktorí naozaj na svojich pracoviskách vytvárajú pozitívnu atmosféru, aby pri posudzovaní tohto alebo aj iných návrhov zákona, ktoré budú možno vyzerať na prvý pohľad, že sú tvrdšie a nerobia dobré meno postaveniu riaditeľa školy, aby sa snažili na to pozrieť z tohto pohľadu, že máme tu takéto negatívne prípady, že tieto negatívne prípady naozaj vrhajú zlé svetlo aj na ich prácu. Berme to, tento konkrétny návrh, ktorý je teraz v prvom čítaní, ako možnosť a priestor na diskusiu, aby sme sa naozaj zamysleli nad tým, kam chceme posúvať naše školstvo, či si uvedomujeme, že pokiaľ nefunguje pozitívna pracovná klíma na týchto pracoviskách, či sa to neodráža potom aj v tom, v tých procesoch vzdelávacích a výchovných a či sa to potom neodrazí aj na našich deťoch. Ďakujem.
V. Veteška, podpredseda NR SR: (2005-03-17):
Vážené kolegyne poslankyne, kolegovia poslanci, mám ešte veľmi krátku informáciu ministra kultúry Slovenskej republiky. Je to informácia ministra kultúry Slovenskej republiky o práci komisie na dostavbu novostavby Slovenského národného divadla . Prosím, keby ste vypočuli informáciu pána ministra. Pán minister, nech sa páči.
Hrnčiar, Andrej, podpredseda NR SR (2019-02-05):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce zaujať niekto stanovisko? Nech sa páči, pán navrhovateľ.
Sopko, Miroslav, poslanec NR SR (2017-05-12):
Ďakujem za slovo, pán predsedajúci. Pánu kolegovi poslaneckému Feckovi ďakujem, že tak ako zvyčajne s vášňou jemu vlastnou vyjadril svoj postoj. Ako pozerám, ľudí prihlásených do faktických poznámok trošku ľutujem, že asi zrejme všetci ho budeme chváliť a všetci mu vyjadríme podporu k jeho názorom. Pričom by tu mala práve prebiehať polemika, diskusia. Pretože o tom to prijímanie zákonov je. Vyjasňovať si postoje a jasne povedať, o čo nám alebo na čom nám vlastne Slovákom záleží v našej krajine. Len chcem vyzdvihnúť jeden moment, ktorý možnože pán kolega nespomenul a máme si to všetci uvedomiť a povedať nahlas. Stratili sme vzťah k pôde. Preto sa deje to, čo sa deje, preto mnohí ľudia majú tie názory, ktoré majú. Za tie generácie a generácie, hlavne mladých ľudí, ktorí veľmi ten vzťah už ani necítia, kam patria a čo je pre nich dôležité. Ten vzťah, ktorý sa vytvára postupne v rodine a tak ďalej, ten sa vytratil a je našou úlohou u ľudí ho znova začať vytvárať. A to sa dá výchovou a vzdelávaním. Pokiaľ to nezačneme, ťažko budeme niekoho presviedčať o tom, či je dôležité, kto vlastní pôdu. A čo sa týka potravinovej bezpečnosti, napriek tomu, že som bol minule napomenutý, že čítam niečo z internetu, ospravedlňujem sa takto dodatočne pánu poslancovi Dostálovi, ale mal som uviesť správny zdroj, a to originál Organizácie Spojených národov.
P. Abrhan, poslanec: (2004-06-30):
Výbor Národnej rady Slovenskej republiky pre verejnú správu ako gestorský výbor k predmetnému návrhu, k vládnemu návrhu zákona podáva Národnej rade nasledujúcu spoločnú správu: Národná rada Slovenskej republiky uznesením č. 931 z 12. mája 2004 pridelila predmetný návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady Slovenskej republiky pre financie, rozpočet a menu, ďalej výboru pre verejnú správu a Výboru Národnej rady Slovenskej republiky pre obranu a bezpečnosť. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona, ktorým sa mení a dopĺňa zákon č. 253, prerokovali všetky uvedené výbory Národnej rady nasledovne: Národnej rade Slovenskej republiky odporúčajú schváliť s pripomienkami Výbor Národnej rady pre financie, rozpočet a menu uznesením č. 374 z 9. júna 2004, ďalej výbor pre verejnú správu uznesením č. 209 z 8. júna 2004 a Výbor Národnej rady Slovenskej republiky pre obranu a bezpečnosť uznesením č. 235 z 11. júna 2004. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. K predmetnému návrhu zákona bolo predložených vo výboroch 12 pozmeňujúcich a doplňujúcich návrhov. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 253, a vyjadrení z uznesení uvedených pod bodom 3 tejto správy a stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady č. 350 o rokovacom poriadku v znení neskorších predpisov odporúča Národnej rade predmetný vládny návrh zákona v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne gestorský výbor poveril spoločného spravodajcu poslanca Pavla Abrhana predložiť návrhy podľa § 81 ods. 2, § 83 ods. 4 a § 84 ods. 2 a § 86 zákona Národnej rady o rokovacom poriadku. Spoločná správa výborov Národnej rady Slovenskej republiky o prerokovaní predmetného vládneho návrhu zákona vo výboroch Národnej rady Slovenskej republiky v druhom čítaní bola schválená uznesením č. 212 zo 16. júna 2004. Pán predseda, skončil som.
P. Hrušovský, podpredseda NR SR: (2001-09-17):
P. Tatár, poslanec: § 73 ods. 3 písm. a) rokovacieho poriadku.
Laššáková, Jana, podpredsedníčka NR SR (2013-05-31):
Pani podpredsedníčka, nech sa páči.
P. Prokopovič, poslanec: (2002-08-19):
Prosím, pán predsedajúci, aby ste otvorili rozpravu, po ktorej budem navrhovať, aby sme v súlade s § 80 ods. 2 rokovacieho poriadku hlasovali osobitne o jednotlivých bodoch.
Kéry, Marián, poslanec NR SR (2019-10-16):
Ďakujem pekne za slovo. Pani poslankyňa, absolútne nemôžem súhlasiť s dvoma vecami, ktoré si spomenula. Tá prvá vec sa týka kauzy Gorila. Ja neviem, niekedy mi to už príde tak, že sa tu musíme opakovať do nepríčetna, ale kauza Gorila je kauzou druhej Dzurindovej vlády, primárne v nej išlo o províziu z privatizácie strategických podnikov. Išlo v nej o kupovanie poslancov. Významnú úlohu zohral pán Haščák, Penta a to, či niekto pil alebo nepil Coca-Colu, nedelí a nenásobí. To je snaha zbytočne prekryť túto tému. Druhá vec, ktorá ma dosť vyrušila, je, pani poslankyňa, že si povedala, že bola tu skupina poslancov, ktorí v kauze Čistý deň boli na strane tých, ktorí mali niečo spáchať v Čistom dni. To je rozdiel. My sme ochraňovali pána ministra Richtera a tvrdili sme, že nie ste na to vy politici, ani nikto iný, aby vynášal súdy, ale majú to byť orgány činné v trestnom konaní. A ja ti garantujem, keby sa situácia zopakovala, rovnako by som postupoval aj dnes. Orgány činné v trestnom konaní, prokuratúra, súdy rozhodli o vine a tak to má v demokratickej spoločnosti vyzerať. Ďakujem.
Pollák, Peter, poslanec NR SR (2012-05-04):
Ďakujem pekne. Ja teda budem reagovať v rozprave k časti o rómskej problematike. Samozrejme, ma to mrzí, že táto problematika sa dostala na tie posledné strany a ten objem toho, čo tam teda mala vláda povedať, je veľmi teda neistý. Dotkli ste sa, pán poslanec, samozrejme, vzdelávania detí z marginalizovaného prostredia. Dotkli ste sa v podstate internátnych škôl. Teda som veľmi rád, že vláda teda dala do svojho programového vyhlásenia vlády toto znenie: „Vláda opätovne posúdi možnosť zriadenia internátnych škôl na dobrovoľnej báze pre deti z marginalizovaného prostredia.” A verím, že som k tomu prispel, že to takto je, že to nebude povinné. A dotkli ste sa aj predškolského vzdelávania, ktoré teda je pravdepodobné riešenie v podstate tohto problému. Samozrejme, je tu celodenný výchovný systém, o ktorom sa rozpútala obrovská diskusia na Slovensku. A skúšame to na 200 základných školách. A verím, že to dopadne dobre a že to bude alternatívou vzdelávania rómskych žiakov na Slovensku. Ale nedotkli ste sa špeciálneho školstva, ktoré teda je v katastrofálnom stave na Slovensku, ktoré financujeme dnes dvakrát vyšším teda objemom peňazí. A výsledkom toho špeciálneho školstva je neuplatniteľný človek na pracovnom trhu a človek, ktorý bude závislý od sociálneho systému čiže intervencie štátu. Myslím si, že vo vládnom programe toto chýba. A poprosil by som, pán minister, aby sa špeciálnemu školstvu na Slovensku venovala väčšia pozornosť, lebo nie je možné donekonečna podporovať špeciálne školstvo pre žiakov, ktorí pochádzajú z marginalizovaného prostredia, len kvôli tomu, že sú to Rómovia, a donekonečna vlastne podporovať z verejných zdrojov takýto typ vzdelávania. Ďakujem.
Jasaň, Viliam, poslanec NR SR (2012-06-28):
Ďakujem pekne, pán Hrušovský za tvoje vystúpenie. Len jednu poznámku k tomu mám, že hovoril si mi z duše a nepodporím ani ja tento návrh zákona. Ďakujem.
P. Hrušovský, predseda NR SR: (2004-06-17):
Nech sa páči, pán poslanec Igor Šulaj.
Mihalik, Marcel, poslanec NR SR (2021-03-31):
Teraz dajte, prosím, hlasovať o druhom pozmeňovacom návrhu predloženom poslancom Kyselicom.
Hrnčiar, Andrej, podpredseda NR SR (2016-05-20):
Ďakujem. Končím možnosť nahlásiť sa s faktickými poznámkami. Pán poslanec Osuský, nech sa páči.
Senko, Ján, poslanec NR SR (2019-09-10):
Teraz prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru Národnej rady, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre kultúru a médiá, za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, hlasovať.
Lehotský, Tomáš, poslanec NR SR (2021-01-29):
Ďakujem veľmi pekne. Pán Suja, nikto nečaká na stavebný zákon, len hovoríme teda, že je v príprave. Tento návrh novely je toho dôkazom, že na stavebný zákon nečakáme. Sto – dvesto metrov od cesty bilbordy či je alebo nie je riešenie. Sme krajina, kde podnikatelia majú svoje práva. Tak ako povedala aj pani Zemanová, toto nie je zákon namierený na bilbordové mediálne spoločnosti. Toto podnikanie je také ako každé iné, čiže zakazovať úplne bilbordy, si nemyslím, že je namieste popri cestách. Je to na diskusiu. Môj názor, s tým, že osobne si myslím, že vykázať bilbord do stometrovej ochrannej zóny je dostatočným nástrojom na to, aby tých bilbordov bolo podstatne menej. Pretože sto metrov je hodne ďaleko. Tatry. Takto, akože dneska platí zákon, ktorý zakazuje v národných parkoch stavať tie bilbordy. To znamená, že v samotnom národnom parku, tak ako je vytýčená jeho hranica, bilbordy nie sú. Sú pred ním, tesne pred ním a to je tá známa cesta. To znamená, že zase nemôžme zakázať úplne všade, ale drvivá väčšina tých bilbordov je tam nelegálne. A to súvisí aj s tým, čo ste hovorili, že zapájať aj verejnosť do tých schvaľovacích procesov. Tak sme krajina, ktorá má vybudované inštitúcie, ktoré sa venujú určitým procesom. To by sme potom mohli povedať, že aj udeľovanie pokút políciou má prechádzať nejakým verejným dohľadom a tak ďalej. Sme krajina, ktorá si zvolila obce, mestá, samosprávu, ďalšie orgány, ktoré majú rozhodovať veci za nás. Myslím, že je to tak správne. Zahltenie stavebných úradov. Áno, toto je, toto je dobrá otázka, resp. regulérna otázka. Je treba povedať ale, že my tie procesy zjednodušujeme na jednej strane a to prehodnocovanie tých stavebných povolení prichádza v období troch rokov. To znamená, že je to dostatočný čas na to, aby sa to... (Prerušenie vystúpenie časomerom.)
Pellegrini, Peter, predseda NR SR (2015-11-13):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 125 poslancov, za hlasovalo 76, zdržalo sa 48 poslancov, nehlasoval 1. Konštatujem, že sme schválili vládny návrh novely zákona o slobode informácií. Pani poslankyňa Vitteková uvedie hlasovanie o bode 66 programu, je to druhé čítanie o vládnom návrhu zákona o trestnej zodpovednosti právnických osôb (tlač 1715). Nech sa páči, pani poslankyňa, máte slovo. (Hlasovanie o vládnom návrhu zákona o trestnej zodpovednosti právnických osôb a o zmene a doplnení niektorých zákonov , tlač 1715.)
Kollár, Boris, predseda NR SR (2022-12-20):
Vážené kolegyne, vážení kolegovia, dovoľte, aby som vás upovedomil o záveroch grémia. Dohodli sme sa na tom, že teraz, že teraz budeme hlasovať o dvoch, iba o dvoch zákonoch, je to tlač 1332 a 1338. Potom prerušíme schôdzu do osemnástej a hlasovať sa bude, lebo budú zasadať výbory, o osemnástej bude to dlhé hlasovanie, ktoré sme tuná mali, myslím, že nejakých 19 zákonov. To bude o devätnástej. (Ruch v sále.) Ale predtým ešte 17.45 h, prosím, ukľudnime sa, 17.45 h bude ešte grémium, ako sme sa dohodli s kolegami z opozície, aby sme dovtedy pripravili tú A4, kde bude jasný plán, akým spôsobom sa bude hlasovať alebo čo sa bude diať. Takže to je, o 17.45 h zvolávam grémium a o 18.00 h bude hlasovanie to, ktoré malo byť teraz o osemnástej. Takže teraz podávam (reakcie z pléna), o sedemnástej, áno, už som domotaný, ospravedlňujem sa. Takže podávam procedurálny návrh, aby sme teraz hlasovali o tlačiach 1332 a 1338. Následne bude schôdza prerušená, ako som spomínal, do osemnástej, kedy budeme hlasovať o všetkých ostatných ďalších tlačiach. Je, prosím, všeobecný súhlas? (Súhlasná reakcia pléna.) Áno, budú výbory teraz. Takže ďakujem pekne, uvedené sme odsúhlasili a ideme, pristúpime k hlasovaniu. Pristúpime k hlasovaniu v prvom čítaní o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií. Je to tlač 1332. Dávam slovo spravodajcovi z navrhnutého gestorského výboru pre financie a rozpočet poslancovi Petrovi Kremskému, aby uviedol hlasovanie. (Hlasovanie o vládnom návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1332.)
Sulík, Richard, predseda NR SR (2011-07-01):
Ďakujem. Žiada si záverečné slovo spravodajca? Nech sa páči.
Laššáková, Jana, podpredsedníčka NR SR (2013-10-17):
Na vystúpenie pána poslanca s faktickou poznámkou pani poslankyňa Mezenská. Končím možnosť prihlásiť sa s faktickými poznámkami. Nech sa páči, pani poslankyňa.
Laššáková, Jana, podpredsedníčka NR SR (2014-01-30):
Ďakujem pekne, pán minister. Poprosím vás, zaujmite miesto určené pre navrhovateľov. A teraz prosím spoločnú spravodajkyňu z výboru pre vzdelávanie, vedu, mládež a šport poslankyňu Ľubicu Roškovú, aby informovala Národnú radu o výsledku rokovania výborov o tomto návrhu vlády. Nech sa páči, pani spravodajkyňa.
Droba, Juraj, poslanec NR SR (2015-10-02):
Peter, pán kolega Osuský, ty si popísal ideálny svet v osvietenej spoločnosti, kde sú všetci vzdelaní, inteligentní, uvedomelí a vedomí si svojich práv a povinností. No obávam sa, že Slovensko ešte takouto krajinou nie je. A preto si myslím, že je v záujme celej spoločnosti, aby sa čo najväčší počet ľudí vyjadroval k tomu, kto ich bude zastupovať a viesť.
Zs. Simon, minister pôdohospodárstva SR: (2006-03-15):
Reforma spoločnej poľnohospodárskej politiky bola zavedená do praxe od 1. januára 2005 nariadením Rady 1782/2003. Zmluva o pristúpení umožnila novým členským štátom dočasne zaviesť na svojom území zjednodušený systém vyplácania podpôr v poľnohospodárstve, tzv. systém jednotnej platby na plochu. Tento systém môže Slovenská republika uplatňovať do konca roku 2006 s možnosťou predĺženia prechodného obdobia o ďalšie dva roky, teda do konca roku 2008. Hlavným cieľom návrhu zákona je upraviť podporu v pôdohospodárstve a rozvoji vidieka v intenciách spomínaných zmien spoločnej poľnohospodárskej politiky, ako aj na základe skúseností a poznatkov z administratívneho zabezpečenia činnosti ministerstva a Pôdohospodárskej platobnej agentúry podľa doterajších predpisov. Návrh zákona upravuje pôsobnosť ministerstva a platobnej agentúry a rozširuje možnosti podpory v pôdohospodárstve a rozvoji vidieka. Vážený pán predsedajúci, vážené pani poslankyne, páni poslanci, vzhľadom na nutnosť zavedenia systému a realizácie podpory z fondov Európskej únie formou zákona v rámci zmien vykonaných v spoločnej poľnohospodárskej politike a v záujme, aby Slovenská republika mohla čerpať finančné prostriedky z európskych zdrojov od roku 2007, teda od 1. 1. 2007, dovoľujem si vás požiadať o jeho prerokovanie a podporu. Ďakujem vám za pozornosť. Pán predsedajúci, skončil som.
Hatráková, Katarína, poslankyňa NR SR (2023-03-30):
Ďakujem. Teraz prejdeme k hlasovaniu o druhom pozmeňujúcom návrhu pána poslanca Kremského. Pán predsedajúci, dajte, prosím, hlasovať o druhom pozmeňujúcom návrhu pána poslanca Kremského.
I. Mikloš, podpredseda vlády a minister financií SR: (2004-02-05):
Vážený pán predseda, vážené panie poslankyne, vážení páni poslanci, predsedu vlády Mikuláša Dzurindu budem zastupovať ja z toho dôvodu, že je na zahraničnej služobnej ceste v Bruseli. Pána ministra Fronca, ktorý je taktiež na zahraničnej pracovnej ceste, zastúpi pán minister Chmel a neprítomného ministra Prokopoviča, taktiež na zahraničnej pracovnej ceste, zastúpi pán podpredseda vlády Rusko.
Fitz, Peter, poslanec NR SR (2014-03-25):
Pán predsedajúci, keďže sme odhlasovali body zo spoločnej správy, dajte hlasovať o tom, že vládny návrh zákona prerokujeme v treťom čítaní ihneď.
Tóth, Vojtech, poslanec NR SR (2022-10-20):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2012-07-26):
Chcete reagovať pán poslanec? Nie. Vyhlasujem, vyhlasujem rozpravu za skončenú. Pán spravodajca, chcete sa vyjadriť k rozprave? Nie. Prerušujem rokovanie o tomto bode. Poprosím teraz pána poslanca Pavla Hrušovského, aby informoval Národnú radu o opakovanom rokovaní výboru pre ľudské práva a národnostné menšiny. Rozprava k návrhu na voľbu členov Správnej rady Ústavu pamäti bola ukončená, takže budeme mať len informáciu pána spravodajcu. Nech sa páči.
Vaľová, Jana, poslankyňa NR SR (2013-06-25):
Ďakujem pekne. No tak naše chápanie predkladateľov je trošku iné. Najprv treba ísť do histórie, keď v roku 2010 ste celá pravica zahlasovali za to, aby sa primátorom znížili platy. Narušili ste v tomto zákone krehký vzťah medzi kontrolórom a primátorom, medzi ich odmenami, pretože tam bol spoločný vzorec na výpočet platov a nebol tam náhodou, pretože na to, že populisticky strana SaS síce znížila platy hláv samosprávy, v čom problém nevidíme, ale kontrolórov neriešila. A tam bol ten spoločný vzorec. Čiže na jednej strane rozprávame, že chceme narušiť krehkú rovnováhu. A na druhej strane túto rovnováhu vy ste už dávno narušili. A my len upravujeme vzorec podľa toho, ako vlastne by mal fungovať medzi primátorom a kontrolórom. Ďalšia vec, ktorej sa dotýkame, samozrejme. Vôbec tu nejde o to, aby sa šetrilo, ešte raz hovorím, na kontrolóroch, ale hlavne ide o to, že vy už vaším zákonom, ktorý ste prijali, keby títo primátori a starostovia sa odvolali na Najvyšší súd, tak vám garantujem, ste im do toho zasiahli a narušili ste vzorce výpočtu medzi kontrolórom a primátorom. To je prvá vec. Druhá vec, ktorú povedal pán Osuský, že je niečo zbytočné, prečo to určujeme. My hovoríme, že počet prítomných poslancov si určí rokovací poriadok. Vážený pán Osuský, ja na rozdiel od vás som sa už stretla s vecami. A vám ukážem štyri protesty prokurátora. Stretla som sa aj s pánom Tichým, ktorý povedal, že, vážená pani poslankyňa, zákon nehovorí, kto je prítomný a kto nie je prítomný. A dostala som protest pre VZN-ko, keď napísali, že prítomný je ten poslanec, ktorý je ráno zapísaný. Ja sa pýtam, vážení páni poslanci, prezentujeme sa? Ale prokuratúra neuznáva prezentáciu, ja vám to prečítam. (Reakcia z pléna.) Aké elektronické prezentovanie? Napísali, že tri pätiny mali by z tých, ktorí boli ráno zapísaní. Žiadna prezentácia nebola uznaná... (Prerušenie vystúpenia časomerom.)
Pročko, Jozef, poslanec NR SR (2023-12-15):
Ďakujem veľmi pekne. Ondrej Dostál, mňa veľmi zaujala časť, keď si hovoril o tom, že v SIS v súčasnosti nie je človek vo vedení, ktorý by vadil Ficovi, pretože hneď by bol vymenený. Pretože oni hneď menia naozaj ľudí, ktorí im vadia, ktorí robia niečo, čo Ficovi nevyhovuje. A SIS-ka a informácie zo SIS-ky sú pre nich veľmi dôležité. Preto tam chcú Tibora Gašpara dostať, pretože Tibor Gašpar robil presne to, čo mal robiť, robil pre Fica, ochraňoval ho, tam k tej nahrávke nebudem teraz hovoriť, ale vrátim sa k tej SIS-ke. SIS-ka je pre nich veľmi dôležitá. Veľmi dôležitá. A len chcem pripomenúť ctenému plénu a Slovensku, že poslanec Taraba, čítam z denníka, podnikal a podniká s obvineným Koščom aj kontroverzným Trajterom. Poslanec Taraba má spoločný biznis s Petrom Koščom, známym v prostredí Slovenskej informačnej služby ako pán X, ktorý aktuálne čelí obvineniu z podplácania. Ich spoločná firma roky profitovala zo stráženia objektov jedného z najziskovejších štátnych podnikov. Poslanec Taraba, ktorý je teraz minister životného prostredia, mal úzke väzby a má úzke väzby na obvineného siskára a toto my máme vo vedení štátu. Slováci nad tým mávnu rukou a ako povedal v nahrávke Kaliňák, ľudia na to zabudnú, ale my tu nesmieme na to zabúdať a musíme im to pripomínať, že máme tu Tarabu, ktorý kšeftoval so siskármi, a SIS-ku nám idú ukradnúť, pretože informácie sú pre Fica veľmi dôležité.
Pavlovičová, Svetlana, poslankyňa NR SR (2013-11-28):
Pán predsedajúci, dajte hlasovať o vládnom návrhu zákona s návrhom gestorského výboru uvedený návrh schváliť.
Šefčík, Marek, poslanec NR SR (2022-03-16):
Ďakujem. Ja iba hlasovanie bude zajtra o jedenástej. Ďakujem.
Janckulík, Igor, poslanec NR SR (2019-06-20):
Ďakujem, pán minister, za odpoveď. Mrzí ma, že je tá odpoveď taká, ako bola podpredsedu vlády. Ja keď som bol splnomocnenec vlády, tak vytvoril som pracovné skupiny pre každú rýchlostnú cestu, kde sme sa pravidelne stretávali a riešili sme tieto problémy. Za mňa sa aj vyhlásilo verejné obstarávanie na úsek rýchlostnej cesty R3. Nie je to pravda, ako pán Raši, podpredseda vlády, tvrdí... (Prerušenie vystúpenia predsedajúcim.)
D. Jarjabek, poslanec: (2007-09-04):
Tak a teraz, dámy a páni, trošku k tým médiám, o ktorých tuná stále hovoríme. Doteraz som nedostal odpovede od nikoho z vás, budem ju stále čakať, samozrejme, ako je to s tými súkromnými dôchodkovými spoločnosťami a platmi manažmentov. Zaujímavé bolo pre mňa, že keď sa tieto platy manažmentov obhájili v médiách, zrazu nebola diskusia o tom, že či tie platy nie sú privysoké, či to náhodou nie je nejaký nadštandard, či to vlastne nie je nejaká amoralita v tejto spoločnosti voči tým, čo do týchto spoločností vkladajú peniaze. Ale všetci sme hovorili o tom a počuli sme o tom hlavne, aké je to nenormálne, že sa to do tých vôbec médií dostalo. No, to je úplný paradox doby v tejto chvíli. A okrem toho, páni, však vy ste túto schôdzu vôbec nechceli. Vás do tejto schôdze donútili médiá v auguste. A vy ste mali čo robiť, aby ste sa zohnali po tých dovolenkách, aby ste sem mohli prísť a rozohrať túto hru. Vy ste boli naozaj médiami donútení, je to vaša povinná jazda. Ale nevadí. Ja to beriem ako boj dvoch filozofií. A som veľmi rád, že táto platforma v tomto parlamente existuje. Nuž a formu nech si zvolí každý sám. Ďakujem za pozornosť. (Potlesk.)
Bugár, Béla, podpredseda NR SR (2016-09-20):
Ako posledný v rozprave vystúpi pán poslanec Viskupič. Nech sa páči, máte slovo.
Somogyi, Szilárd, poslanec NR SR (2011-12-14):
Vážené kolegyne, vážení kolegovia, za klub strany Sloboda a solidarita vám, vašim rodinným príslušníkom, priateľom, ako aj každej osobe, občanom Slovenska želáme pokojné prežitie vianočných sviatkov a šťastlivý nový rok. Ďakujem. (Potlesk.)
M. Číž, podpredseda NR SR: (2006-10-18):
Pán poslanec Richter, nech sa páči.
Antal, Marek, poslanec NR SR (2020-05-14):
Ďakujem. Ja chcem nadviazať na to, čo ste povedal, pán Kuffa, že musíme sa naučiť žiť s koronavírusom, a práve preto takúto aplikáciu potrebujeme. V prvom rade preto, aby ľudia, ktorí prichádzajú zo zahraničia, aby mohli byť v domácej karanténe a nemuseli byť to, čo často sa kritizuje v, v podmienkach karantény, ktoré teda kritizujeme. A druhú vec, ktorú chcem povedať, je, že zúčastnil som sa 13. mája videokonferencie pracovnej skupiny Rady Európskej únie pre telekomunikácie a informačnú spoločnosť, a chcem vás informovať, že každá krajina vyvíja takúto aplikáciu a táto aplikácia bude nevyhnutná podmienka, ak budeme chcieť v najbližšej budúcnosti cestovať po Európe a stretávať sa s inými ľuďmi, bude to očakávané, každá krajina vyvíja jednu alebo viacej aplikácií a tie musia mať ale veľmi prísne požiadavky, každý musí dať súhlas s tým, že takúto aplikáciu bude mať. Ten kód tej aplikácie bude zverejnený a verejne dostupný, musia byť tie aplikácie medzi sebou prepojiteľné a vedieť navzájom hovoriť a dáta, ktoré bude aplikácia zbierať, bude na mobilnom telefóne. Čiže takú aplikáciu potrebujeme, aby sme mohli žiť s koronavírusom.
Hrnčiar, Andrej, podpredseda NR SR (2019-09-25):
Kotleba. Nie je v rokovacej sále, stráca poradie. Pán poslanec Matovič. (Reakcia z pléna.) Jaj, pardon, ja som videl, že...
Beblavý, Miroslav, poslanec NR SR (2012-10-18):
Ďakujem pekne. Prerokovávame návrh zákona... (Prerušenie vystúpenia predsedajúcou.)
Danko, Andrej, predseda NR SR (2017-02-01):
Ďakujem, prosím, prezentujme sa, hlasujme. (Hlasovanie.) Ďakujem. Prítomných 142 poslancov, za 85, proti 21, zdržalo sa 36. Konštatujem, že Národná rada sa uzniesla a tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Gabániová, Darina, poslankyňa NR SR (2014-03-20):
Nemám, ďakujem.
Poliačik, Martin, poslanec NR SR (2018-09-11):
Ďakujem veľmi pekne. No, pán kolega Petrák, nebudem reagovať na ten, na to komentovanie úlohy prezidenta, o tom v podstate už tá rozprava bola predtým. Ja si myslím, že najväčší problém tohto zákona je naozaj v tom, že väčšia časť proklamovaných pozitív nevyplýva priamo z textu novely, že sa stále hovorí iba o rokovaniach, zámeroch, o tom, ako boli veci dohodnuté, ale nevyplýva priamo z novely, že to neskončí tak, ako varujú kritici tohto riešenia, a síce, ako mnohokrát predtým, že zvíťazí šedý stred nad výnimočnosťou tých najlepších, pretože to je taký vzorec, ktorý vo vysokoškolskom prostredí, bohužiaľ, dlhodobo sledujeme už niekoľko rokov a na ktorý sa napríklad rektori špičkových univerzít na Slovensku sťažujú, že im nikdy nič poriadne neprechádza, ani v rámci rektorskej konferencie, ani v rámci dialógu s inými školami kvôli tomu, že ten šedý stred je tak masívny, že využíva demokratické procesy samosprávy univerzít na to, aby blokoval akýkoľvek progres. A v tomto zákone, v tejto novele jednoducho nie je vidno nič na prvý pohľad, čo by to riešilo. Ja rozumiem tomu, že vy poslanci koalície, ktorí máte intímnejší vzťah s ministerstvom a viacej s ním komunikujete, môžte vidieť aj tie dobré stránky, lebo ste vpustení dovnútra do kuchyne, ale to nevidí ani kancelária prezidenta a nevidíme to ani my ostatní poslanci Národnej rady a preto je oprávnené kritizovať novelu spôsobom, akým to robíme, pretože mnohé z tých vecí jednoducho sú iba na dohode zúčastnených strán a nevyplývajú priamo z textu.
M. Hort, podpredseda NR SR: (2007-10-19):
Otváram všeobecnú rozpravu. Konštatujem, že písomne sa do rozpravy neprihlásil nikto. A preto dávam priestor na to, aby ste sa mohli do rozpravy prihlásiť ústne. Konštatujem, že ani ústne sa do rozpravy neprihlásil nikto. A preto vyhlasujem všeobecnú rozpravu za skončenú. A prerušujem rokovanie o tomto bode. A takisto budeme o ňom hlasovať, tak ako sme sa dohodli, o tomto bode o 11.00 hodine. Nasleduje prvé čítanie o návrhu poslancov Národnej rady Slovenskej republiky Jána Richtera, Tibora Glendu a Pavla Pavlisa na vydanie zákona, ktorým sa mení zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov . Tento návrh ste dostali ako tlač 451. A návrh na jeho pridelenie na prerokovanie výborom máte v rozhodnutí predsedu parlamentu č. 449. Dávam teraz slovo poslancovi Pavlovi Pavlisovi, aby za skupinu poslancov tento návrh uviedol. Nech sa páči, pán poslanec.
Žiga, Peter, podpredseda NR SR (2023-11-21):
Pán poslanec Migaľ, ukľudnite sa. Ďalší do rozpravy vystúpi pán Dostál. Nie je v sále, prepadáva mu poradie. Ďalší do rozpravy je pán poslanec Szalay. (Reakcia z pléna.) Pán poslanec Šipoš, ukľudnite sa, alebo choďte preč zo sály!
M. Kondrót, poslanec: (2005-07-01):
Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na opakovanú voľbu kandidátov Národnej rady na vymenovanie člena Regulačnej rady ÚRSO 18 poslancov neodovzdalo hlasovacie lístky, zo 107 odovzdaných lístkov boli 4 neplatné a 103 platných. Podľa platných hlasovacích lístkov overovatelia zistili, že pri voľbe kandidáta Tibora Krajča hlasovalo za 48, proti 28 a hlasovania sa zdržalo 27 poslancov, Miroslava Pikusa hlasovalo za 35, proti 39 a hlasovania sa zdržalo 29 poslancov, Františka Šveca hlasovalo za 60, proti 25, hlasovania sa zdržalo 18 poslancov. Na voľbu kandidátov Národnej rady na vymenovanie člena Regulačnej rady Úradu pre reguláciu sieťových odvetví je potrebný súhlas nadpolovičnej väčšiny prítomných poslancov. Overovatelia konštatujú, že v opakovanom tajnom hlasovaní z kandidátov Národnej rady na vymenovanie člena Regulačnej rady ÚRSO nebol zvolený nikto a do tretieho kola postupujú všetci traja kandidáti.
P. Hrušovský, predseda NR SR: (2003-12-12):
Nech sa páči. M. Maxon, poslanec: Ďakujem pekne za slovo. Vážený pán predseda, vážený pán spravodajca, pokiaľ by ste mali stenografický záznam, tak z neho by bolo absolútne jasné, že som žiadal na osobitné hlasovanie časť IV, bod A, písmeno 2, strana 11, ako prvý. A časť IV, bod C Presuny medzi kapitolami, bod 6 na osobitné hlasovanie, na strane 13. Hlasovali sme najskôr o tom druhom bode a teraz pán spravodajca, predpokladám, že povie, že o tej istej veci už nemôžeme hlasovať dvakrát.
Pellegrini, Peter, predseda NR SR (2015-03-11):
Ďalší v rozprave vystúpi pán poslanec Brixi. Nech sa páči, pán poslanec, máte slovo.
Doležal, Andrej, minister dopravy a výstavby SR (2022-05-05):
Ďakujem pekne, pán predsedajúci. Vážený pán poslanec, dovoľte, aby som vám odpovedal v mene pána ministra Vlčana. Rezort pôdohospodárstva pod mojím vedením veľmi citlivo vníma zložitú situáciu, ktorá bola spôsobená nielen pandémiou, ale aj konfliktom na Ukrajine, a práve preto som rád, že môžem povedať, že sme úspešne nastavili parametre výzvy č. 52 v podopatrení 4.2 Podpora na investície do poľnohospodárskych podnikov v celkovej alokácii 170 mil. eur. Dôkazom dobrého nastavenia výzvy je fakt, že sa nám prihlásilo 625 žiadateľov v celkovom objeme približne 266 mil. eur. To znamená, že prostredníctvom tejto pomoci napríklad zásadným spôsobom pre našich agropotravinárov znížime energetickú náročnosť a zvýšime efektivitu ich výroby, pretože moderné technológie sú kľúč k úspechu. Za dôležité považujem, že verejného obstarávania, že verejné obstarávanie bolo realizované výlučne elektronicky cez systém JOSEPHINE, čím sa zjednodušil celý proces verejného obstarávania a zvýšila sa jeho transparentnosť. Ďalším opatrením pomoci je rozdelenie pomoci 15,7 mil. eur z tzv. mimoriadnej pomoci Európskej únie vo výške 5,2 mil. eur, ktorú sme my navýšili o ďalších 10,5 mil. eur z našej kapitoly Ministerstva pôdohospodárstva a rozvoja vidieka Slovenskej republiky, z ktorej 10 mil. pôjde na podporu mliečnej vertikály a zbytok na ostatné živočíšne komodity, čím zastabilizujeme nielen celý mliekarenský sektor. Zároveň sme pripravili a spustili dňa 30. apríla 2022 osobitnú pomoc na podporu výrobcov potravín v celkovej výške 8 mil. eur, kde najnižšia možná pomoc predstavuje sumu 1 000 eur a najvyššia možná pomoc približne 60-tisíc eur. Tá má slúžiť pre účely prípravy systémových opatrení zameraných na skvalitnenie potravinárskej výroby, zlepšenie spracovania poľnohospodárskych výrobkov a zvyšovanie konkurencieschopnosti potravinárskeho priemyslu doma a v zahraničí. Výsledky prieskumu nám pomôžu pri vyjednávaniach s Európskou komisiou a nastaveniach notifikovaných štátnych pomocí pre oblasť znižovania dopadov energetickej krízy. Ďakujem za pozornosť, skončil som.
Žitňanská, Lucia, poslankyňa NR SR (2012-07-31):
Áno, rokujeme podľa hesla, čo tam po procedúrach, čo tam po rokovacom poriadku, keď jedna strana má 83 hlasov. A vo mne to tiež vzbudzuje veľké obavy, preto podporujem tento procedurálny návrh pána poslanca Hrušovského. Ďakujem.
Szőllős, Ján, poslanec NR SR (2023-02-02):
Teraz budeme hlasovať o bodoch 1 až 4 zo spoločnej správy spoločne vyňatých na osobitné hlasovanie. Odporúčanie gestorského výboru je uvedené body schváliť, upozorňujem však, že bol podaný pozmeňujúci návrh, ktorý upravuje uvedenú problematiku komplexnejšie.
R. Madej, poslanec: (2009-10-22):
Za gestorský výbor navrhujem výbor pre sociálne veci a bývanie, pričom navrhujem, aby výbory, ktorým bol návrh zákona pridelený, ho prerokovali v termíne do 30 dní a gestorský výbor v termíne do 31 dní od rozhodnutia prerokovať predmetný návrh zákona v druhom čítaní.
Šeliga, Juraj, podpredseda NR SR (2020-11-26):
Ďakujem pekne, ďakujem pekne, pani ministerka. Ďalšia je otázka od pána poslanca Habánika, ktorý sa pýta pána ministra dopravy a výstavby Doležala, ktorého zastupuje pani vicepremiérka Remišová, a otázka znie: „V akom procese sa nachádza verejné obstarávanie na rekonštrukciu tzv. panelovej cesty 1/9 pri Trenčíne?“
B. Bugár, podpredseda NR SR: (2004-03-04):
Pani predsedníčka, nech sa páči, ako navrhovateľka máte možnosť sa vyjadriť k rozprave. M. Beňová, poslankyňa: Ďakujem veľmi pekne. Netušila som, že návrh uznesenia vyvolá také emócie. Chcela by som vás napriek tomu, že tu bolo možno chvíľu trochu horúco, požiadať, aby sme sa naozaj veľmi racionálne pozreli na ten návrh uznesenia. Ak má niekto záujem ešte pred hlasovaním diskutovať o tom, som ochotná s ním podiskutovať o tom návrhu. A prosím vás o jeho podporu. Ďakujem, pán predsedajúci.
A. Belousovová, podpredsedníčka NR SR: (2007-09-14):
Na faktické poznámky bude reagovať pán podpredseda Hort. Nech sa páči, máte slovo, pán podpredseda.
Jasaň, Viliam, poslanec NR SR (2012-09-13):
Ďakujem pekne. Ja som si pomaly aj rozmyslel, že či budem vôbec s faktickými poznámkami na takéto vystúpenia reagovať, ale neodpustím si jednu, pán Brocka, alebo dve. Hovorili ste o, použili ste výraz „posunutý vo fáze“ na adresu môjho kolegu. No, myslím si, že vy ste „posunutý vo fáze“ v súvislosti s pochopením tohto Zákonníka práce. Ale to už je váš problém, lebo vy ste nikdy v živote nezamestnávali ľudí, sedíte v parlamente, na ministerstve, čiže ťažko môžete hodnotiť to, čo je v reálnej praxi. A spomenuli ste tu, aby sme žili z ovocia predchodcov. Myslíte toho zhnitého? Myslíte tých železničiarov, ktorých ste oklamali a podviedli, keď ste ich prepustili v rámci optimalizácie a sľúbili ste im, že všetci (Potlesk.), že všetci budú rekvalifikovaní a všetci budú mať prácu? Viete, kde sú? Na úradoch práce. Toto je váš dôvetok. Alebo ten „skvelý vynález“ KDH, že človek, keď sa dožije dôchodkového veku, tak ho zamestnávateľ má právo prepustiť?! Toto sú tie vaše návrhy? Hanbite sa! (Potlesk.)
M. Jureňa, minister pôdohospodárstva SR: (2007-06-20):
Predkladaný vládny návrh zákona rieši 5 základných okruhov, odstránenie deformácie pri zabezpečení odborného hospodárenia v lesoch vlastníkov lesa, malé výmery, hospodárske spôsoby aj formy, výber vyhotovovateľa lesného hospodárskeho plánu a s tým súvisiacich činností vrátane spôsobu ich úhrady, ochranu lesných pozemkov a podmienky výkonu odbornej správy lesa. V nadväznosti na poznatky z aplikácie zákona o lesoch sa predloženým návrhom spresňujú niektoré pojmy a postupy pri jeho uplatňovaní. Riešia sa najmä tie ustanovenia zákona o lesoch, ktoré spôsobujú v praxi problémy, neumožňujú zabezpečiť odborné hospodárenie v lesoch v súlade s princípmi trvalo udržateľného rozvoja, príp. nedostatočne zohľadňujú súčasný stav v majetkovoprávnom usporiadaní lesných pozemkov a zároveň nezohľadňujú negatívne dopady ich prijatia na štátny rozpočet. Predložený vládny návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými záväzkami Slovenskej republiky. Vážený pán predsedajúci, vážené pani poslankyne, páni poslanci, predkladaný návrh zákona bol 18. apríla schválený vládou uznesením č. 345 a Národná rada Slovenskej republiky predmetný návrh prerokovala v prvom čítaní a uznesením č. 354 z 10. mája 2007 rozhodla, že prerokuje uvedený vládny návrh zákona v druhom čítaní. Vzhľadom na potrebu uvedenia navrhovaného zákona do praxe si vás dovoľujem požiadať o jeho prerokovanie a schválenie. Ďakujem.
Kvorka, Ján, poslanec NR SR (2018-02-01):
Pán predsedajúci, prosím, dajte hlasovať; predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 12. marca 2018 a v gestorskom výbore do 13. marca 2018.
Hort, Milan, podpredseda NR SR (2011-03-30):
Ďalej s faktickou poznámkou pán poslanec Štefan Zelník.
Šimečka, Michal, podpredseda NR SR (2023-12-14):
Ďakujem pekne. Pán poslanec Pročko s procedurálnym návrhom.
Zmajkovičová, Renáta, podpredsedníčka NR SR (2014-07-10):
Pán poslanec, doplňujúcu otázku chcete dať? (Reakcia z pléna.) Nech sa páči.
Žiga, Peter, podpredseda NR SR (2024-02-09):
Pán poslanec Malatinec.
B. Bugár, podpredseda NR SR: (2002-07-04):
Konštatujem, že podľa čl. 88 ods. 2 Ústavy Slovenskej republiky Národná rada Slovenskej republiky nevyslovila nedôveru predsedovi vlády Slovenskej republiky Mikulášovi Dzurindovi. Tým sme program 62. schôdze Národnej rady Slovenskej republiky vyčerpali. Ďakujem za účasť a vyhlasujem 62 schôdzu za skončenú a zároveň vám oznamujem, že budeme pokračovať na budúci týždeň v utorok o 13.00 hlasovaním. Takže dovidenia budúci týždeň v utorok. J. Cuper, poslanec: Vážení poslanci, ďakujeme aj my za spoluprácu, máme premiéra s historicky najnižšou podporou parlamentu, čo stačí v každej demokratickej krajine na odstúpenie. Ďakujem! (Prerušenie rokovania o 01.53 hodine.)
Zmajkovičová, Renáta, podpredsedníčka NR SR (2013-04-16):
Pán poslanec Bublavý.
Kotleba, Marian, poslanec NR SR (2019-10-23):
Ďakujem za slovo. Pán kolega Zelník, rozprávali ste veľa o tej miere solidarity, systému, ja sa vami musím na 100 % v tomto súhlasiť, ale teória systému nám hovorí o tom, že čím väčší je daný systém, čím viacej entít nejakých, v tomto prípade pacientov alebo ľudí všeobecne obsahuje, tak tým je ten systém odolnejší voči nejakému výpadku alebo úmyselnej chybe. A preto sa vás čisto filozoficky chcem spýtať ako, nám..., vyslovene v priamej náväznosti na, na tú vašu reč tuná pred chvíľkou, že či si nemyslíte, že by bolo skutočne lepšie mať len jednu silnú zdravotnú poisťovňu, a to štátnu. Ďakujem pekne.
G. Gál, poslanec: (2007-02-07):
No vytiahnime tie hlavy z toho piesku a začnime sa vážne zaoberať neústavnosťou tohto návrhu. Vidím, že tie veci, ktoré spomenul aj pán poslanec Lipšic sa spoločnou správou alebo niektorými pozmeňujúcimi návrhmi, ktoré má potom asi predložiť pán poslanec Pelegrini, naprávajú určité nedostatky tohto zákona, ale zďaleka nie všetky. To sa ani nedá. Preto by bolo najvhodnejšie, aby sme tento návrh zákona vrátili navrhovateľovi na prepracovanie. Ďakujem.
Laššáková, Jana, podpredsedníčka NR SR (2014-09-09):
Do rozpravy za klub MOST – HÍD je prihlásený pán poslanec Švejna, ktorého tu nevidím. A o slovo požiadala pani podpredsedníčka Národnej rady Jurinová a po nej bude pán poslanec Kadúc.
Sulík, Richard, poslanec NR SR (2024-04-18):
Ďakujem pekne. No, Ivan, vidieť, že si tu nový, ale nič si z toho, neboj, časom ťa to prejde, sedíš tu prvýkrát, ešte to tak všetko vnímaš živo, prežívaš. Ja som tu piatykrát a človek sa časom naučí. Písal sa niekedy október alebo november 2010, to sme my boli prvýkrát v parlamente, a sála prázdna, iba saskári tu sedeli jak priklincovaní, všetkých 20 alebo 21, koľko nás bolo, lebo sme si mysleli, že to je vlastne ten prejav toho, jak, jak sa veľmi snažíme. Neboj sa, Ivan, prejde to aj vás, časom sa naučíte využívať čas efektívnejšie, ako tu robiť štatistov, keby kolegovia z koalície, keby pán minister Ráž chceli s vami diskutovať, to aj pre vás, pán Hargaš, tak nedajú vám 48-hodinové okno, ale si vás zavolajú na ministerstvo. Čiže teraz tu vyzývať alebo prosíkať, že no poďte ešte, otvorte rozpravu, buďte chlap, prihláste sa do rozpravy, my chceme reagovať, to tu nikoho nezaujíma. Argumenty, samozrejme, treba mať, ale nie som si istý, či toto je ten, to správne miesto, kde má zmysel ich prednášať. Koniec koncov, Ivan, veď zažívame to aj na výbore, na poslednú chvíľu tam príde nejaké veľké lajstro s nejakými pozmeňovákmi, príslušný pán poslanec, ktorý sa tvári, že to je jeho pozmeňovací návrh, tak to vidí prvýkrát, tak ako my to vidíme prvýkrát. No neboj, zvyknete si na to, funguje to tu trochu inak, ale keďže ste tu prvýkrát, tak ja vám držím palce, aby vám toto nadšenie ešte dlho vydržalo.
Laššáková, Jana, podpredsedníčka NR SR (2014-07-09):
Pán poslanec Kuffa.
Ďuriš Nicholsonová, Lucia, podpredsedníčka NR SR (2017-05-17):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi, aby predniesol spravodajskú informáciu.
R. Kaliňák, podpredseda vlády a minister vnútra SR: (2007-03-23):
V prvom vystúpení pána poslanca Lipšica je reakcia iba tá, že v zásade je to reakcia na niekoľko stanovísk Rady Európy a vôbec Európskeho spoločenstva o odstraňovaní prekážok, ale v tomto smere sa tomu nebránime. Väčší problém mám s druhým vystúpením pána poslanca, kde neúspešné referendá, sám ste to povedali, potvrdili, že ani dva dni nepomohli referendu a pravdepodobne ani týždeň by nepomohol niektorým referendám a z pohľadu toho, koľko nákladov referendá stoja, akým spôsobom je problém ich zabezpečovať, čím ďalej je to ťažšie, je jednoznačne efektívna situácia v jednom dni a myslím, že ak dostatočne tí, ktorí majú na referende záujem, či už to bude vláda, alebo teda predstaviteľ štátu, alebo iniciatívne občianska iniciatíva, téma, ak bude natoľko zaujímavá, je už iba úlohou, samozrejme, referendovej kampane, aby prilákali 50 % voličov k urnám. Z tohto pohľadu si myslím, že takáto benevolencia je prílišným zásahom do vôbec celej ekonomickej štruktúry. Ďakujem pekne.